  Константин Вознесенских Анжелика Тихонова корреспондент 8-тӥ тулыспалэ Удмуртиын коронавирусэн 207 черламъёсты эмъяськонниосы понӥзы. Берло нуналскын 15 сюрс 863 эскеронъёс ортчытӥзы, 2 сюрс 254 муртлэсь висёнэз шараязы. Со сярысь элькунысь оперативной штаб ивортӥз. Та дыре «коронавирус» диагнозэн 38 сюрс 474 адямиез поликлиникаосын чаклало, соослэн висёнзы капчи ортче.  1 сюрс 33-езлэн висисьёслэн тазалыксы шоро-куспо, 221-езлэн – секыт. 1 сюрс 121 адями йӧназ. Вить мурт кулӥз. Кышномуртъёслы 68, 80 арес вал. Воргоронъёслы – 33, 70, 78 арес. 9-тӥ тулыспаллы Удмуртиын коронавирусэн черлан 104 сюрс 759 учыръёс лабораториосын зэматэмын. 84 сюрс 877 адями йӧназ, 3 сюрс 547 мурт улонысь кошкиз. Коронавируслэсь прививка 688 сюрс 234 адями пуктӥз, со пӧлысь 538 сюрс 848 мурт кык компонентэн. «Спутник Лайт» вакцинаез 118 сюрс 98 адямилы пуктӥзы. 106 сюрс 966 мурт ревакцинациез ортчиз. Тодэ вайытом, Удмуртиын кызьы коронавирусэн черлам сярысь эмкагазъёсты эмъюртэ ветлытэк усьтыны но ворсаны луоз веразы.   Тегъёс: Удмуртия коронавирус Тазалык Ижкар  